Betty white. Betti Marion Uayt (1922 yil 17-yanvar – 2021-yil 31-dekabr) amerikalik aktrisa, Soʻz ustasi va televideniya boshlovchisi. Betti Uayt oʻz kasbiy faoliyatini 1939-yilda, maktabni tugatgandan koʻp oʻtmay boshlagan. Oʻsha paytlari u bir nechta radio eshittirishlarda qatnashganligi haqida eslaydi. Faoliyatining keyingi yillarida, „Oltin qizlar“ va „Meri Tayler Mur“ kabi teleseriallaridagi oʻziga xos rollari bilan mashhurlikka erishdi. U 2010-yildan 2015-yilgacha „Klivlenddagi goʻzal“ komediya serialida bosh rollardan birini oʻynadi va bu roli uchun 2 karra tele ekran aktirisasi mukofotini qoʻlga kiritadi. Betti Uayt, shuningdek bir nechta kitoblar muallifi hamdir. Karyerasi. Karyera davomida Betti Uayt oltita Emmi mukofotini qoʻlga va yigirma uch marta ushbu mukofot nomzodiga aylangan . Betti Uayt va Jan Smart mukofotning uchta komediya nominatsiyasida gʻolib chiqqan yagona aktrisalardir. 1983-yilda u eng yaxshi koʻngilochar oʻyin shousi boshlovchisiga aylandi. U keyingi faoliyatlarida „Just Men!“ shousida boshlovchilik qiladi, uning bu chiqishlari koʻplab muxlislar va tanqidchilar tomonidan yaxshi baholandi. 2014-yil, 92 yoshida Emmi mukofotiga nomzodi qoʻyiladi. Uning televideniyega qoʻshgan hissasi uchun Gollivud shon-shuhrat xiyobonida yulduz bilan taqdirlandi. Betti Uayt televideniye olamida eng uzoq faoliyat olib borganligi bilan mashhurdir. Umrining 80 yilini ushbu sohaga bagʻishlagan. 2010-yilda Betti Uayt „Saturday Night Live“ dasturini olib borgan eng keksa teleboshlovchi boʻldi va bu xizmati uchun u yana bir bor Emmi mukofotini qoʻlga kiritdi. Ushbu dasturda ishtirok etib yangi avlod tomoshabinlari orasida ham katta shuhrat qozondi. U oʻz hayoti davomida turli xayriya ishlari va jamiyat uchun foydali loyihalarda ishtirok etdi, jumladan hayvonlar huquqlarini himoya qilish boʻyicha oʻz jamgʻarmasini ochadi. Shaxsiy hayoti. Shaxsiy hayoti haqida gapirganda, Betti Uayt 1945-yilda uchuvchi Dik Barkerga turmushga chiqdi, lekin bu nikoh uzoq davom etmadi. Keyingi hayotini 1947-yilda u Gollivud agenti Leyn Allen bilan davom ettiradi, ammo bu nikoh ham ikki yildan soʻng yakunlandi. 1963-yilda Betti teleboshlovchi Allen Luddenga turmushga chiqdi va ular birgalikda baxtli hayot kechirishdi. Turmush oʻrtogʻi Ludden 1981-yil 9-iyunda oshqozon saratonidan vafot etadi. Betti Uaytning pop madaniyatiga taʼsiri katta boʻldi. U uzoq yillar davom etgan faoliyati davomida Amerikaning eng mashhur komediyachilaridan biri boʻlib qoldi. U turli shoularni olib bordi, oʻzining teleseriallarida va filmlarda rol oʻynadi hamda mehmon sifatida koʻplab dasturlarda ishtirok etdi. Estelle Getti, Beatris Artur va Rue Makklanaxanning oʻlimidan soʻng, Betti afsonaviy „Oltin qizlar“ komediyasining yagona tirik aktrisasiga aylandi. Oʻlim. 2021-yil 25-dekabr kuni Uayt yurak xurujiga uchradi va 31-dekabr kuni ertalab u Los-Anjelesning Brentvood qishlogʻidagi uyida 99 yoshida vafot etdi. Uning jasadi krematsiya qilindi.